Límnoksen arkeologinen museo

**Límnoksen arkeologinen museo** () on arkeologinen museo Mýrinan kaupungissa Límnoksen saarella Kreikassa. Se esittelee saarelta löydettyä esihistoriallista ja antiikin aikaista esineistöä.

## Historia ja rakennus

Límnoksen arkeologista museota alettiin laittaa alulle 1930-luvulla. Museorakennus hankittiin vuonna 1939. Toisen maailmansodan aikana saaren muinaisjäänteet oli siirretty turvaan Mytilínin arkeologiseen museoon ja Ateenan Kansalliseen arkeologiseen museoon. Museorakennuksen kunnostus museokäyttöön valmistui vuonna 1956, ja museo avautui yleisölle vuonna 1961 (toisen tiedon mukaan 1963).

Museo toimii kolmikerroksisessa, 1800-luvulla rakennetussa uusklassisessa kartanossa lähellä Mýrinan Romaíikos Gialóksen rantaa. Rakennus toimi osmanivallan aikana saaren turkkilaisjoukkojen esikuntana. Museo kunnostettiin 1990-luvun alussa ja avautui yleisölle uudelleen vuonna 1993. Museorakennus kärsi vaurioita maanjäristyksessä vuonna 2014, ja sen jälkeen vain osa siitä oli avoinna. Museo avautui kokonaan yleisölle jälleen elokuussa 2025 kunnostustöiden ja näyttelyn uusimisen valmistuttua. Näyttelyt ovat museorakennuksen kahdessa ylimmässä kerroksessa. Rakennuksen pinta-ala on noin 605 neliömetriä.

## Kokoelmat

Museon kokoelmiin kuuluu löytöjä Límnoksen saaren eli antiikin Lemnoksen antiikin aikaisista kaupungeista Myrinasta ja Hefaistiasta, Kabeireionista eli kabiirien pyhäköstä, Polióchnin neoliittisen ja helledisen kauden asuinpaikasta, sekä monista muista paikoista saarelta. Límnoksen lisäksi löytöjä on myös muun muassa Imbrokselta ja Tenedokselta.

Museon alemmassa kerroksessa on esillä löydöksiä kivi- ja pronssikaudelta sekä myös marmoriveistoksia ja hautakiviä. Ylemmässä kerroksessa on löytöjä geometriselta roomalaiselle kaudelle, erityisesti arkaaiselta ja klassiselta kaudelta. Esineisiin lukeutuu jo mainittujen lisäksi muun muassa keramiikkaa, työkaluja ja muita arkiesineitä, figuriineja eli pienoispatsaita, sinettileimasimia, piirtokirjoituksia, koruja ja rahoja.


Tiedosto:AM Lemnos 101 - Palaeolithic settlement at Ouriakos.jpg|Löytöjä Oúriakoksen paleoliittisesta asuinpaikasta.
Tiedosto:AM Lemnos 132 - Poliochni, large tripodal clay chytra with a raised strip handle.jpg|Keramiikkaa Polióchnista, n. 2700–2400 eaa.
Tiedosto:AM Lemnos 102 - Mycenaean ceramics etc.jpg|Mykeneläistä keramiikkaa.
Tiedosto:AM Lemnos 106 - Prehistoric Myrina.jpg|Esihistoriallisen Myrinan löytöjä.
Tiedosto:AM Lemnos 135 - Sculpture, Classical to Roman times.jpg|pienoiskuva|vasen|Veistoksia klassiselta roomalaiselle kaudelle.
Tiedosto:AM Lemnos 164 - Marble pedestal, statue base in 4th-3rd c. BC, honorary decree from 1st c. BC, reused in Byzantine times, Hephaestia.jpg|Patsaan jalusta 300–200-luvulta eaa., jossa piirtokirjoitus 1. vuosisadalta eaa.
Tiedosto:AM Lemnos 154 - Attic banquet grave relief, 2nd c. BC, Imbros.jpg|Attikalainen hautareliefi, 100-luku eaa., Imbros.
Tiedosto:AM Lemnos 159 - Portrait of emperor Augustus, early 1st c. AD, Imbros.jpg|Augustus-veistoksen pää, 1. vuosisata, Imbros.
Tiedosto:AM Lemnos 205 - Ancient Myrina and Hephaestia.jpg|Löytöjä antiikin Myrinan ja Hefaistian kaupungeista.
Tiedosto:AM Lemnos 227 - Cults in Ancient Myrina.jpg|Löytöjä antiikin Myrinasta.
Tiedosto:AM Lemnos 245 - Inscribed stone boundary of the sacred precinct of Artemis, 5th c. BC, Keramidaria.jpg|Artemiin pyhäkön rajakivi, 400-luku eaa.
Tiedosto:AM Lemnos 207 - Coins issued by Hephaestia, 4th c. BC - 3rd c. AD.jpg|Hefaistian lyömiä rahoja, 300 eaa.–200 jaa.
Tiedosto:AM Lemnos 220 - Kabeirion.jpg|Kabeireionin löytöjä.
Tiedosto:AM Lemnos 253 - Grave Γ XXXII, Attic ceramics.jpg|Haudoista löydettyä attikalaista keramiikkaa.
Tiedosto:AM Lemnos 267 - Byzantine Lemnos.jpg|Bysanttilaisen kauden löytöjä.


## Lähteet

## Aiheesta muualla